Publication: Magyar Közlöny
Issue: MK-2002-146 (Year: 2002, Number: 146)
Era: 1990-2004
Section: és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (a továbbiakban: Lt.) 2. § (1) és (2) bekezdése sérelmével írták elõ a lakásbérleti jogviszony létrehozása feltételeként óvadék és letét megfizetésének kötelezettségét. A
Paragraph Index: 301

és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (a továbbiakban: Lt.) 2. § (1) és (2) bekezdése sérelmével írták elõ a lakásbérleti jogviszony létrehozása feltételeként óvadék és letét megfizetésének kötelezettségét. A kezdeményezõ arra hivatkozott, hogy az önkormányzat tulajdonában lévõ lakások bérbeadási feltételei rendeleti szabályozása során nem lehet eltekinteni az Lt.-ben meghatározott követelményektõl. II. Az Alkotmánybíróság a rendelkezõ részben foglalt döntését a következõ jogszabályi elõírásokra alapozta. Az Alkotmány 44/A. § (2) bekezdése szerint a helyi önkormányzat feladatkörében rendeletet alkothat, amely nem lehet ellentétes a magasabb szintû jogszabállyal. Az Ötv. 16. § (1) bekezdése pedig elõírja, hogy a képviselõtestület a törvény által nem szabályozott helyi társadalmi viszonyok rendezésére, továbbá a törvény felhatalmazása alapján, annak végrehajtására önkormányzati rendeletet alkot. Az Lt. 1. § (3) bekezdése kimondja, hogy „az e törvényben nem szabályozott kérdésekben a Polgári Törvénykönyv (a továbbiakban: Ptk.) rendelkezései az irányadóak”. Az Lt. 2. § (1) és (2) bekezdése így rendelkezik: „(1) A lakásbérleti jogviszonyt (a továbbiakban: lakásbérleti jog) a bérbeadó és a bérlõ szerzõdése határozott vagy határozatlan idõre, illetõleg feltétel bekövetkezéséig hozza létre.

Source: https://magyarkozlony.hu/hivatalos-lapok/520871579ad9ecf0f2f6d69e3a6838da5dcca359/dokumentumok/8c5d6110fffb2029a132594e026e77cabe38a4e4/letoltes